[{"text_idx": "#000006", "text": "Perchnogion bwyty pizza Ffwrnes yng Nghaerdydd sy\u2019n rhannu eu hatgofion bwyd yr wythnos hon"}, {"text_idx": "#000008", "text": "Mae\u2019r gyfres yma\u2019n bwrw golwg ar atgofion rhai o wynebau cyfarwydd Cymru am fwyd a sut mae hynny wedi dylanwadu eu harferion bwyta heddiw. Perchnogion bwyty pizza Ffwrnes yng Nghaerdydd, Ieuan Harry a Jes Phillips, sy\u2019n rhannu eu hatgofion bwyd yr wythnos hon. Maen nhw\u2019n dod o Lanelli\u2019n wreiddiol ond bellach yn byw yng Nghaerdydd..."}, {"text_idx": "#000009", "text": "Ieuan: Mae hwn braidd yn random ond pan o\u2019n i\u2019n fach dw i\u2019n cofio bwyta Weetabix a bydde Mam neu Dad yn cymysgu fe lan efo menyn, siwgr a bach o lefrith so oedd e fel uwd. Dw i\u2019n cofio fflicio\u2019r Weetabix ar y ceiling unwaith a dyma fe\u2019n sticio a gadael staen bach oedd yno am flynydde."}, {"text_idx": "#000010", "text": "Jes: Doedden ni ddim yn cael decadent Weetabix yn ty\u0302 ni! Pryd o\u2019n i\u2019n fach iawn dw i\u2019n cofio bod yn obsessed efo mynd i\u2019r gegin a chael troi\u2019r grefi ar gyfer cinio dydd Sul. Bydden i\u2019n gallu bod yna am dri chwarter awr yn neud e, yn o\u0302l Mam. Un o\u2019r pethau eraill fi\u2019n cofio oedd y toastie machine \u2013 a rhoi\u2019r menyn tu fas a chaws a bi\u0302ns yn y canol..."}, {"text_idx": "#000011", "text": "Ieuan: Mam oedd yn coginio\u2019r rhan fwya\u2019 o\u2019r bwyd ac roedd gan Dad gwpl o specialities fel cyri a bydde fe\u2019n tynnu\u2019r hen lyfrau mas. Oedd pethe wastad bach yn hectic yn ty\u0302 ni, achos oedd Dad yn gweithio yng Nghaerdydd ac yn teithio yno bob dydd, a Mam yn gweithio nosweithiau fel nyrs. Felly roedd amser bwyd fel timing masterclass i Mam. Doedd dim lot o ddiddordeb \u2018da fi mewn coginio ar y pryd ond fi oedd yn gyfrifol am wneud y soch mewn sach bob bore Dolig a gwneud yn siw\u0302r bod digon ohonyn nhw."}, {"text_idx": "#000012", "text": "Jes: Ro\u2019n i\u2019n lwcus iawn, doedd Mam ddim yn gweithio felly bob nos fydden ni\u2019n cael caserol, cawl cyw ia\u0302r, neu Shepherd\u2019s pie \u2013 bydde Mam yn coginio rhywbeth bob dydd. Yr unig beth dw i\u2019n cofio o\u2019n i wastad yn helpu mas efo oedd pan fydde hi\u2019n gwneud y lemon sponge tart \u2013 pastry a naill ai lemon curd neu jam efo sbwng ar ei ben e. Hyd yn oed nawr fi\u2019n dwli ar lemon curd ar ddarn o dost trwchus efo menyn. Roedd gen i ddiddordeb mewn bwyd bryd hynny ond fydden i byth yn gwneud y gwaith caib a rhaw \u2013 ro\u2019n i jest yna ar gyfer y pethau melys!"}, {"text_idx": "#000013", "text": "Ieuan: Un o\u2019r pethau cynta\u2019 wnes i yn y gwersi coginio yn yr ysgol oedd pizza a sgons. Ro\u2019n i\u2019n ffysi am fwyd yn tyfu lan ond pan es i\u2019r brifysgol wnes i ddechrau arbrofi mwy a thrio pethau newydd. Roedd gwneud toad in the hole yn teimlo fel gastronomic masterpiece ar y pryd."}, {"text_idx": "#000014", "text": "Jes: Dw i\u2019n cofio mynd draw i dai ffrindiau a nhw\u2019n cael pethau fel Findus Crispy Pancakes a do\u2019n i erioed wedi cael rheiny achos oedd Mam yn gwneud popeth ei hun. So pan wnes i fynd i\u2019r coleg wnes i fwyta pethau fel Chicago Town Deep Pan Pizzas am gwpl o flynydde a jest stwff o\u2019n i heb gael pan o\u2019n i\u2019n tyfu lan. Ar o\u0302l i fi adael y brifysgol bydden i\u2019n gwneud pethau syml fel byrgyrs ond gwneud nhw o scratch efo sos barbeciw Jamie Oliver. Ro\u2019n i wedi dechrau sylweddoli bod yna ffordd well o wneud pethau, a wnes i newid o fwyta i lenwi bwlch i fwyta i enjoio fe. Dw i\u2019n gweld rhai pobl ifanc nawr ac maen nhw lot fwy aeddfed ac mewn i\u2019r bwyd straight away, ro\u2019n i\u2019n dipyn o late bloomer."}, {"text_idx": "#000015", "text": "Ieuan: Ni\u2019n dwli ar peis yn ty\u0302 ni fel steak and ale pies efo mash \u2013 dyna\u2019r ffefryn, neu jest pasta syml iawn. Un o\u2019r pethau wnes i ddysgu mas yn yr Eidal oedd sut i wneud spaghetti aglio e olio \u2013 pasta efo olew, garlleg a chili, mae\u2019n hawdd twlu hwnna at ei gilydd. Mae\u2019n comforting iawn efo gwres y chilis."}, {"text_idx": "#000016", "text": "Jes: Mae ragu lyfli efo tagliatelle yn ffab. Neu pei efo puff pastry ar y top."}, {"text_idx": "#000017", "text": "Ieuan: Fy mhryd delfrydol fyddai pizza yn Pepe In Grani yn Caiazzo tu allan i Napoli. Mae\u2019r pizza o safon seren Michelin ac mae balconi efo golygfeydd hyfryd. Pizza a glasiad o win coch yn yr haul..."}, {"text_idx": "#000018", "text": "Jes: Bydden i\u2019n dewis pizza mewn pizzeria yn Napoli neu tacos al pastor, rili syml, ar ddiwrnod poeth o haf efo cwrw oer, ar y traeth."}, {"text_idx": "#000019", "text": "Ieuan: Y peth ry\u2019n ni wedi dysgu fwya\u2019 efo\u2019r pizzas yw jest defnyddio pethau o safon a phethau sy\u2019n lleol i chi. Ry\u2019n ni dal yn cadw pethau\u2019n draddodiadol. Mae jest yn gweithio."}, {"text_idx": "#000020", "text": "Jes: Pan dw i\u2019n coginio adre dw i\u2019n tueddu i gadw at bethau sy\u2019n weddol syml. Mae \u2018da fi loads o lyfrau coginio ond yr un dw i\u2019n troi ato dro ar o\u0302l tro ydy The Green Roasting Tin sydd efo ryseitiau ar gyfer figans a llysieuwyr. Fi dal yn bwyta cig ond dyw\u2019r teulu ddim. Dych chi\u2019n gallu coginio popeth mewn un tun ac mae lot o amrywiaeth o bethau. One pot wonders ond efo golwg modern."}, {"text_idx": "#000021", "text": "Jes: Mae arogl barbeciw yn sicr yn mynd a fi nol at yr haf \u2013 pethau fel souvlaki, Halloumi Teifi a salads, pitta a tzatziki. A naill ai seidr sych neu gwrw oer \u2013 dyna ydy blas yr haf i fi."}, {"text_idx": "#000022", "text": "Ieuan: Mae tatws mash wastad yn atgoffa fi o\u2019r gaeaf. Mae lot o fenyn yn y mash yn ty\u0302 ni ac weithiau ychydig o gaws ac mae\u2019r arogl yn dod drwy\u2019r ty\u0302 wedyn. Dw i\u2019n dwli ar bethau fel Cottage pie neu Shepherd\u2019s pie \u2013 dw i\u2019n crefu\u2019r grefi a\u2019r menyn."}, {"text_idx": "#000023", "text": "Jes: Os oes genna\u2019i hangofyr dw i licio mash. Mae tatws jest yn anhygoel o ran pa mor versatile ydyn nhw. Dw i hefyd yn hoffi cael sglodion tew, efo llwyth o halen a saws cyri. Fi\u2019n cofio fi a Ieus, pan oeddan ni\u2019n ifanc, yn mynd i\u2019r dre yn Llanelli i\u2019r siop chips \u2013 y Savoy. Fel bois ifanc doedd yr enw yna yn golygu dim i ni ond pan dw i\u2019n meddwl no\u0302l oeddan ni\u2019n bwyta yn y Savoy bob wythnos!"}, {"text_idx": "#000024", "text": "Ieuan: Fi\u2019n tueddu i drio cael rhywbeth sbeislyd os oes \u2018da fi hangofyr. Pan o\u2019n i yn y brifysgol bydden i\u2019n cael can o Coca Cola a Salt & Vinegar crisps ac roedd hynna wastad yn helpu."}, {"text_idx": "#000025", "text": "Jes: Un rysa\u0301it rili hawdd ydy\u2019r un am hot sauce a dw i\u2019n ei roi e ar bopeth \u2013 pizzas, wraps, wedges, beth bynnag yw e, mae hot sauce ar yr ochr. Mae\u2019n eitha\u2019 tanllyd."}, {"text_idx": "#000026", "text": "Ieuan: Dy\u2019n ni ddim yn bwyta lot o gig yn ty\u0302 ni felly rysa\u0301it go-to fi ydy cyri paneer efo ychydig o lentils coch drwy\u2019r saws a stoc. Dw i\u2019n addasu fe drwy\u2019r amser."}, {"text_idx": "#000028", "text": "Jes: Dyma rysa\u0301it yr Hot Sauce sy\u2019n mynd ar bopeth. Wnes i weld y cogydd Thom Bateman yn creu\u2019r saws yma a phenderfynu rhoi tro arni. Ma\u2019 fe\u2019n danllyd i fwyta ond hawdd i baratoi!"}]